

הכנסת

א' בטבת התשע"ו

13 בדצמבר, 2015

**1950**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

דוח נציבות הביקורת על הפרקליטות בעניין פרשת מאיה פורמן

דברי הסבר:

לאחרונה היינו עדים לחילופי דברים חריפים בין נציבות הביקורת על הפרקליטות והפרקליט הראשי בעקבות דוח שהוגש על ידי הנציבה. דוח נציבת הביקורת על הפרקליטות עסק בהתנהלות בעייתית, לכאורה, של הפרקליטות במקרה של ד"ר מאיה פורמן, העולה לכדי התערבות בתוכן עדות של עד מטעם המדינה. בתגובה לדוח הנציבה מיהרו גורמי הפרקליטות לפנות ליועץ המשפטי לממשלה בניסיון להטיל דופי בסמכות הנציבות ובביקורתה. הפרקליטות, אשר בידיה סמכויות לחרוץ גורלות, חייבת להתנהל באופן נקי ותקין ובכפיפות לכללי ביקורת מחמירים. המקרה עליו הצביעה הנציבה מהווה תמרור אזהרה שיש לברר אותו תוך דיון ציבורי גלוי בדברי הביקורת ובתגובת המבוקרים.

בכבוד רב,

חברת הכנסת יעל גרמן